title: "Skregeljuar"
text: "Uun skregeljuaren h\u00e4\u00e4 a kalender \u00e4\u00e4n dai muar, det as a 29. Febrewoore. Normoolerwiis as arke juar, diar ham troch sjauer dial l\u00e4\u00e4t, en skregeljuar.\n\nA naist skregeljuaren san 2012, 2016, 2020 an so widjer.\n\nHuaram det so as \nA eerd dreit ham ei genau uun 365 daar am a san, at san sowat 365,25 daar, diaram h\u00e4\u00e4 a Juliaans kalender a skregeljuaren iinfeerd.\n\nLeederhen h\u00e4\u00e4 am \u00fctjf\u00fcnjen, dat a eerd ham ei genau uun 365,25 daar am a san dreit, at san sowat 365,2421 daar. Diaram h\u00e4\u00e4 a Gregoriaans kalender f\u00e4\u00e4stlaanj, dat a hunerter juaren, diar jo ei troch 400 dial l\u00e4\u00e4t (1700, 1800, 1900, 2100, 2200, 2300 an so widjer), nian skregeljuaren san. Sodenang d\u00fc\u00fcret det juar efter a Gregoriaans kalender (uun't madel) 365,2425 daar. Det ment, uun 3000 juar gont di kalender bluas am \u00e4\u00e4n dai ferkiard.\n\nLuke uk diar \n Juliaans kalender\n Gregoriaans kalender\n\nKalender"